\sect{अच्युताष्टकम्}

\fourlineindentedshloka
{अच्युतं केशवं राम-नारायणम्}
{कृष्ण-दामोदरं वासुदेवं हरिम्}
{श्रीधरं माधवं गोपिकावल्लभम्}
{जानकीनायकं रामचन्द्रं भजे}

\fourlineindentedshloka
{अच्युतं केशवं सत्यभामाधवम्}
{माधवं श्रीधरं राधिकाराधितम्}
{इन्दिरा मन्दिरं चेतसा सुन्दरम्}
{देवकीनन्दनं नन्दनं सन्दधे}

\fourlineindentedshloka
{विष्णवे जिष्णवे शङ्खिने चक्रिणे}
{रुक्मिणी-रागिने जानकी-जानये}
{वल्लवी-वल्लभायाऽर्चितायात्मने}
{कंस-विध्वंसिने वंशिने ते नमः}

\fourlineindentedshloka
{कृष्ण गोविन्द हे राम नारायण}
{श्रीपते वासुदेवार्जित-श्रीनिधे}
{अच्युतानन्त हे माधवाधोक्षज}
{द्वारका-नायक द्रौपदी-रक्षक}

\fourlineindentedshloka
{राक्षसक्षोभितः सीतया शोभितो}
{दण्डकारण्य-भू-पुण्यता-कारणः}
{लक्ष्मणेनान्वितो वानरैः सेवितो-}
{ऽगस्त्सम्पूजितो राघवः पातु माम्}

\fourlineindentedshloka
{धेनुकारिष्टकोऽनिष्टकृद् द्वेषिणाम्}
{केशिहा कंसहृद् वंशिकावादकः}
{पूतनाकोपकः सूरजा-खेलनो}
{बाल-गोपालकः पातु माम् सर्वदा}

\fourlineindentedshloka
{विद्युदाद्योतवान् प्रस्फुरद्वाससम्}
{प्रावृडम्भोदवत् प्रोल्लसद्विग्रहम्}
{वन्यया मालया शोभितोरस्थलम्}
{लोहिताङ्घ्रिद्वयं वारिजाक्षं भजे}

\fourlineindentedshloka
{कुञ्चितैः कुन्तलैर्भ्राजिमानाननम्}
{रत्नमौलिं लसत् कुण्डलं गण्डयोः}
{हारकेयूरकं कङ्कण-प्रोज्ज्वलम्}
{किङ्किणी-मञ्जुलं श्यामलं तं भजे}


\closesection
\setlength{\shlokaspaceskip}{6pt}
\fourlineindentedshloka*
{कस्तूरीतिलकं ललाटपटले वक्षःस्थले कौस्तुभम्}
{नासाग्रे वरमौक्तिकं करतले वेणुः करे कङ्कणम्}
{सर्वाङ्गे हरिचन्दनं सुललितं कण्ठे च मुक्तावली}
{गोपस्त्रीपरिवेष्टितो विजयते गोपालचूडामणिः}

\fourlineindentedshloka*
{अस्ति स्वस्तरुणीकराग्रविगलत् कल्पप्रसूनाप्लुतम्}
{वस्तुप्रस्तुतवेणुनादलहरी निर्वाणनिर्व्याकुलम्}
{स्रस्तस्रस्तनिबद्धनीविविलसत् गोपीसहस्रावृतम्}
{हस्तन्यस्तनतापवर्गमखिलोदारं किशोराकृति}
\setlength{\shlokaspaceskip}{24pt}